নিরীশ্বরবাদ
হিন্দুধর্ম একটি ধর্ম হলেও একটি দর্শনও বটে। হিন্দু দর্শনের বিভিন্ন শাখার মধ্যে সাংখ্য, যোগ ও মীমাংসা শাখা তিনটি বেদ ও ব্রহ্মের ধারণাটিকে অস্বীকার না করেও বিশেষভাবে এক ব্যক্তি ঈশ্বর, সৃষ্টিকর্তা ঈশ্বর বা সগুণ ঈশ্বরের ধারণাটিকে অস্বীকার করেছে। সাংখ্য ও যোগ দর্শনে চিরন্তন, স্বয়ম্ভু ও সৃষ্টিকর্তা ঈশ্বরের ধারণাটিকে প্রত্যাখ্যান করা হয়েছে। মীমাংসা দর্শনে বলা হয়েছে যে, বেদ কোনো একজন দেবতার দ্বারা রচিত হয়নি।
আদম (ইসলামের পয়গম্বর)
কোরআনের বর্ণনা অনুযায়ী আল্লাহ পৃথিবীর প্রথম মানব হিসেবে হযরত আদম আঃ কে সৃষ্টি করেন। আর তাঁকে পাঠানোর উদ্দেশ্য হচ্ছে পৃথিবীতে আল্লাহর খলীফা নিয়োগ করা। আল্লাহ যখন ফেরেশতাদেরকে জানালেন যে তিনি পৃথিবীতে তাঁর প্রতিনিধি নিয়োগ দিতে যাচ্ছেন তখন ফেরেশতাগণকে বললেন, "আমি পৃথিবীতে একজন প্রতিনিধি বানাতে যাচ্ছি। তখন ফেরেশতাগণ বলল, আপনি কি পৃথিবীতে এমন কাউকে সৃষ্টি করবেন যিনি দাঙ্গা-হাঙ্গামার সৃষ্টি করবে এবং রক্তপাত ঘটাবে? অথচ আমরা প্রতিনিয়ত আপনার গুণকীর্তন করছি এবং আপনার পবিত্র সত্তাকে স্মরণ করছি। তিনি বললেন, নিঃসন্দেহে আমি যা জানি, তোমরা তা জান না।"] অতঃপর, আল্লাহ পাক আদমকে স্বহস্তে আঠালো ও পোড়ামাটির ন্যায় শুষ্ক মাটি থেকে সৃষ্টি করলেন।]